Odense Adresse-Contoirs Efterretninger, 1837-06-29
Odense. Det igaar her afholdte aarlige Landemode havde et saameget betydningsfuldere Præg, som trende Provster dennegang indsattes, hvorfor ogsaa en talrig Forsamling saavel her fra Menigheden, som fra Omegnen havde indfundet sig for at bivaane Høitideligheden; for Tilhørerne udenfor den geistlige Stand var der anbragt Siddepladser ved Indgangen til Choret. Hr. Pastor Hald til Norup prædikede i Hr. Amtsprovst Wedels Sted over 1 Timoth. 4, 16; og saavel det herlige Orgelpræludium som Chorets skjønne og velindstuderede Svar paa den latinske Messe var af megen Virkning. Til Provster indsattes. Consistorialraad Valentin Peter Seidelin i Dreslette, R. af D., til Provst for Baag og Wends Herreder. Sognepræst for Kjerteminde og Drigstrup, Wilhelm Bartholomæns Bentzien, til Provst for Bjerge og Aasum Herreder. Sognepræst til Krogsbølle, Hans Joachim Ewald Knudsen, til Provst for Lunde, Skam og Skovbye Herreder. Jndvielsen skete ved en latinsk Tale af Hs. Høiærværdighed Biskop Dr. Faber, R. af D., hvori Taleren berørte de forskjellige Klasser af Geistlige i den ældre Kirke og søgte at godtgjøre, at Erkepresbytterne maatte antages nærmest at svare til Provsternes Stand hos os, men at iøvrigt nu de forskjellige Klasser af Geistlige ikke meere adskilles ved saa skarpe Grændser som tilforn, da nu meget mere samtlige Geistlige maae erkjende, at de i Grunden, Alle arbeide til eet og samme Maal: Menighedernes aandelige Vel og Frelse. Ved en saadan Tænkemaade - meente Taleren - maatte alle forene deres Kræfter i Velvillie. Efterat have yttret sin Overbeviisning om, at de nye Provster betragtede deres nye Stilling fra dette reent christelige Standpunct, oplæste Hs. Hølærværdighed Provsternes Kaldsbreve, hvorpaa Eden aflagdes af Provsterne og disse indsattes høitideligen i deres respektive Provstier. Til Slutning henvendte Hs. Høiærværdighed sig til Amtsprovst Lütken, som efter allerunderdanigst Ansøgning er fratraadt Amtsprovstiet, hvis ene Deel for nogle Aar tilbage 2de forenedes med Stiftsprovstiet, og hvis tvende andre Dele nu overgaves til Provsterne Benzien og Knudsen. Biskoppen berørte den fratrædende Amtsprovstes store Fortjenester i den lange Række af 30 Aar, i hvilke han havde beklædt Amtsprovstiet, takkede ham hjerteligen for den Rid kjærhed og Velvillie, hvormed han stedse havde ydet velvillig Bistand i den fælleds Embedsvirksomhed, og udbad sig fremdeles det Venskab, hvorpaa han havde modtaget saamange Beviser. Talen endtes med Bøn til Gud om, at Kirkens Bedste og Menighedernes Tarv ogsaa ved denne Festlighed og Landemodets paafølgende Forhandlinger maatte forfremmes. Hs. Høiærværdighed messede til Slutning Velsignelsen. - J en glad Kreds feiredes Dagens Høitidelighed senere om Middagen hos Hs. Høiærv. Biskop Faber, som ved Bordet udbragte Skaaler for Hs. Maj. Kongen med Taktil Gud for hans gjenvundne Helbred; for D. K. H. Prindsgouverneuren og høie Gemalinde, med Hensyn til Dagen (den 28 Juni), for Stiftamtmanden, Hr. Kammerherre v. Castenschiold, Ridder og Dannebrogsmand, der for første Gang blvaanede Landemodet i Odense, for de afgaaede og nye Provster m. fl. andre til Tiden og Stedet passende Skaaler. Stiftamtmanden takkede og hilsede Forsamlingen med nogle hjertelige Ord.